**APSTIPRINĀTS**

**Rīgas Stradiņa universitātes**

**Senāta sēdē**

**2024.gada 12. novembrī**

**Protokols Nr. 2-S-1/12/2024**

Izdarīt grozījumus Uzņemšanas noteikumos Latvijas Sporta pedagoģijas akadēmijā studiju virzienā “Izglītība, pedagoģija un sports” profesionālā bakalaura augstākās izglītības programmā “Veselība, fiziskā aktivitāte un drošība” (kods 42141) 2024./2025. akadēmiskajā gadā (apstiprināts LSPA Senātā 2023. gada 9. novembra sēdē, protokols Nr. 4; ar grozījumiem Senāta sēdē 2023. gada 7. decembrī, protokols Nr. 5; ar grozījumiem Senāta sēdē 2024. gada 11. janvārī, protokols Nr. 6; ar grozījumiem Senāta sēdē 2024. gada 16. maijā, protokols Nr. 10) (turpmāk – Uzņemšanas noteikumi) šādus grozījumus:

1. Izteikt Uzņemšanas noteikumu 1.3. punktu šādā redakcijā:

“1.3. Apakšprogrammā “Sporta, veselības un valsts aizsardzības mācības skolotājs” reflektantus imatrikulē atbilstoši Rīgas Stradiņa universitātes un Jaunsardzes centra līgumam par sadarbību personāla apmācībā un saskaņā ar Jaunsardzes centra apkopoto personu sarakstu, ievērojot noteiktās atlases prasības un vērtēšanas kritērijus (pielikumā).”.

2. Izslēgt Uzņemšanas noteikumu 1.10. punkta tabulas 8. rindiņu.

3. Papildināt Uzņemšanas noteikumus ar 3.8. punktu šādā redakcijā:

“3.8. Reflektantu uzņemšanas termiņu apakšprogrammā “Sporta, veselības un valsts aizsardzības mācības skolotājs” nosaka ar rektora rīkojumu.”.

4. Papildināt Uzņemšanas noteikumus ar pielikumu “Pielikums Uzņemšanas noteikumiem Latvijas Sporta pedagoģijas akadēmijā studiju virzienā “Izglītība, pedagoģija un sports” profesionālā bakalaura augstākās izglītības programmā “Veselība, fiziskā aktivitāte un drošība” (kods 42141) 2024./2025. akadēmiskajā gadā” (pielikumā).

5. Šis Senāta lēmums stājas spēkā nākamajā dienā pēc tā pieņemšanas.

Pielikumā: tabula uz 2 lpp.

Senāta priekšsēdētājs J. Gardovskis

*I. Treija*

[*Indra.Treija@rsu.lv*](mailto:Indra.Treija@rsu.lv)

*D. Zvidriņa, 67409093*

[*Dagnija.Zvidrina@rsu.lv*](mailto:Dagnija.Zvidrina@rsu.lv)

|  |  |
| --- | --- |
| SASKAŅOTS  Rīgas Stradiņa universitātes  Dekānu padomes  Dekānu padomes 14.10.2024. sēdē,  Protokols Nr. 2024-DP-22 | SASKAŅOTS  Rīgas Stradiņa universitātes  Rektorāta  2024. gada 21. oktobra sēdē  Protokols Nr. Nr. 1-PB-1/37/2024 |

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Pielikums

Uzņemšanas noteikumiem

Latvijas Sporta pedagoģijas akadēmijā

studiju virzienā “Izglītība, pedagoģija un sports”

profesionālā bakalaura augstākās izglītības programmā

“Veselība, fiziskā aktivitāte un drošība” (kods 42141)

2024./2025. akadēmiskajā gadā

|  |  |  |
| --- | --- | --- |
| 1. | Studiju programma | ***Veselība, fiziskā aktivitāte un drošība***  ***Apakšprogramma “Sporta, veselības un valsts aizsardzības mācības skolotājs”*** |
| 2. | Studiju programmas līmenis, cikls | Profesionālā bakalaura (pirmā cikla) studiju programma |
| 3. | Piešķiramais grāds un/vai iegūstamā profesionālā kvalifikācija | Bakalaura grāds pedagoga izglītībā un skolotāja profesionālā kvalifikācija |
| 4. | Studiju ilgums | 4 gadi 8 mēneši (pilna laika studijās),  5 gadi un 6 mēneši (nepilna laika studijās). |
| 5. | Studiju veids | Pilna laika klātiene  Nepilna laika klātiene |
| 6. | Pievienojamie dokumenti reflektanta pieteikumā RSU Uzņemšanas sistēmā <https://uznemsana.rsu.lv> | Jāizpilda pieteikumā norādītā informācija un jāpievieno sekojoši dokumentu elektroniskie faili/datnes:   1. pase (datu lapa) vai personas apliecība (eID abas puses); 2. fotogrāfija (studējošā apliecībai); 3. atestāts, kas apliecina vispārējās vidējās izglītības iegūšanu; 4. atestāta par vispārējo vidējo izglītību pielikums “Sekmju izraksts". Reflektantam, kurš vispārējo vidējo izglītību ir ieguvis laika posmā no 1997./1998. mācību gada līdz tekošajam uzņemšanas periodam, sekmju izrakstā obligāto un izvēlēto pamatpriekšmetu vērtējums ir vismaz 4 balles 10 ballu sistēmā; 5. centralizēto eksāmenu (turpmāk – CE) sertifikāti, kas minēti zemāk 8. punktā; 6. apliecinājums par pieteikuma reģistrēšanas pakalpojuma apmaksu; 7. medicīniskā izziņa par veselības stāvokli (veidlapa nr. 027/u) un piemērotību studijām studiju programmā, kurā ir paaugstināta fiziskā slodze, kas adresēta Rīgas Stradiņa universitātes Latvijas Sporta Pedagoģijas akadēmijai; 8. ja kādā no iesniedzamajiem dokumentiem ir cits personas uzvārds un/vai vārds, un/vai personas kods nekā pasē, tad jāpievieno arī dokuments, kas apliecina personas datu maiņu; 9. ja reflektants izglītības dokumentu vai akadēmisko grādu ir ieguvis ārvalstīs (izņemot Beļģijā, Igaunijā, Lietuvā, Luksemburgā vai Nīderlandē), pieteikumam pievieno Akadēmiskās informācijas centra izziņu par to, kādam Latvijā piešķirtam izglītības dokumentam vai akadēmiskajam grādam atbilst ārvalstīs iegūtais izglītības dokuments vai grāds. |
| 7. | Uzņemšanas prasības | Vidējā izglītība  Reflektantus imatrikulē atbilstoši Rīgas Stradiņa universitātes un Jaunsardzes centra līgumam par sadarbību personāla apmācībā un saskaņā ar Jaunsardzes centra apkopoto personu sarakstu, ievērojot noteiktās atlases prasības un vērtēšanas kritēriju. |
| 8. | Uzņemšanai nepieciešamie centralizēto eksāmenu sertifikāti, starptautiskas testēšanas institūcijas pārbaudījumu dokumenti | CE sertifikāts matemātikā  CE sertifikāts latviešu valodā  CE sertifikāts svešvalodā vai starptautiskas testēšanas institūcijas pārbaudījuma dokuments |
| 9. | Uzņemšanai noteiktās papildu prasības | Iestājpārbaudījums:   * Skolotāja profesijas izvēles pamatojums (rakstiski un mutiski) (skat. Pielikums Nr. 32). |
| 10. | Konkursa vērtēšanas kritēriji | Studiju programmas *Veselība, fiziskā aktivitāte un drošība* apakšprogrammā “Sporta, veselības un valsts aizsardzības mācības skolotājs” reflektantus imatrikulē pēc Jaunsardzes centra apkopoto personu saraksta, ievērojot Rīgas Stradiņa universitātes un Jaunsardzes centra līgumu par sadarbību personāla apmācībā.  Studiju programmas *Veselība, fiziskā aktivitāte un drošība* apakšprogrammā “Sporta, veselības un valsts aizsardzības mācības skolotājs” netiek piemērota Noteikumu prasība par minimālo uzņemšanas rezultātu kopvērtējumu (21.2. apakšpunkts). |